9 верасня ў Цэнтральнай бібліятэцы імя Янкі Купалы для навучэнцаў Мінскага тарговага каледжа і Мінскага дзяржаўнага мастацкага каледжа імя Глебава адбылася творчая сустрэча з беларускай пісьменніцай, паэткай, даследчыцай Людмілай Іванаўнай Рублеўскай. Супрацоўнікамі бібліятэкі была падрыхтавана слайд-стужка пра жыццёвы і творчы шлях пісьменніцы. Спачатку для Людмілы Рублеўскай было праведзена бліц-апытанне, а потым пісьменніца паведаміла пра свае кнігі. Таксама яна чытала свае вершы, распавядала шмат легендаў і паданняў аб Мінску. А потым проста і даступна, з непаўторным пачуццем гумару адказвала на пытанні нашых маладых чытачоў. Бібліятэка яшчэ раз віншуе яе з юбілеем і спадзяецца на далейшае супрацоўніцтва.